7. marts 2023 Nr. 220

Ukiumoortumik naatsorsuutit pillugit inatsimmik allannguineq pillugu inatsisini assigiinngitsuni aalajangersakkat ilaannik Kalaallit Nunaannut atuutilersitsineq pillugu peqqussut

UAGUT MARGRETHE AAPPAAT, Guutip saammaassineratigut Danmark-ip Dronning-ia, manna tamanut nalunaarutigaarput:

 Ingerlatseqatigiiffiit pillugit inatsimmik allannguineq pillugu inatsimmi nr. 1547, 13. december 2016-imeersumi § 4 aamma ukiumoortumik naatsorsuutit pillugit inatsimmik (Piginnittunik nalunaarsuinermut, aningasaatinik piginnittunut atukkiinerup piumasaqaatitalimmik inatsisitigut akuerisanngortinnissaanut il.il. piumasaqaatit allanngukkat), aningaasaliisarnermut siunnersortit aammalu inissiamik pisinermi attartortitsisartunut ingerlatitseqqiisartut pillugit inatsit, inatsisit assigiinngitsut allat (pappialanik nalilinnik niuffaffiit pillugit malittarisassiamik naammassinninneq (MiFID II) aamma pappialanik nalilinnut niuffaffiit pillugit peqqussutip malitsigisaanik allannguineq (MiFIR) il.il.) aamma aningaaserivittut suliffeqarfiit pillugit inatsimmik allannguineq pillugu inatsimmi nr. 665, 8. juni 2017-imeersumi § 22, imm. 3, ukiumoortumik naatsorsuutit pillugit inatsimmik, kukkunersiuisut pillugit inatsimmik aamma nunat peqatigisat avataaniittunut aningaasatigut attaveqarneq pillugu Den Europæiske Union-ip eqqartuussisutigut aalajangersagaasa ilaannik atuineq pillugu inatsimmik il.il. (Europa-Parlamentet-ip aamma Råd-ip malitassiaanut 2013/34/EU-mut tulluarsaaneq, kukkunersiuisut ilinniaqqinnissaannut piumasaqaatinik allannguineq aamma nunarsuaq tamakkerlugu qarasaasiakkut nakkutilliinermut atortunik avammut tuniniaanermut akuersissutit pillugit qinnuteqaatinut atatillugu annertusisamik nakkutilliineq) allannguineq pillugu inatsimmi nr. 445, 13. april 2019-imeersumi § 8, aamma ingerlatseqatigiiffiit pillugu inatsimmik aamma ukiumoortumik naatsorsuutit pillugit inatsimmik (Aallarnisaanermik ingerlatseqatigiiffiit atorunnaarsinneqarnerat aamma piginneqatigiiffinnut anpartsselskab-inut ingerlatseqatigiiffittut aningaasaataasa minnerpaaffissaatut piumasaqaammik appaaneq), allannguineq pillugu inatsimmi 642, 19. maj 2020-meersumi, § 8, imm. 3, aamma inatsimmi nr. 741, 30. maj 2020-meersumi § 3 malillugu ukiumoortumik naatsorsuutit pillugit inatsimmi (qarasaasiami paasissutissat pillugit ileqqorissaarnermut atatillugu nalunaarsuusiortarnissaq pillugu) aalajangiunneqarpoq:

**§ 1.** Ukiumoortumik naatsorsuutit pillugit inatsimmik allannguinerit, ingerlatseqatigiiffiit pillugit inatsimmik aamma ukiumoortumik naatsorsuutit pillugit inatsimmik (Piginnittunik nalunaarsuinermut, aningasaatinik piginnittunut atukkiinerup piumasaqaatitalimmik inatsisitigut akuerisanngortinnissaanut il.il. piumasaqaatit allanngukkat) allannguineq pillugu inatsimmi nr. 1547, 13. december 2016-imeersumi § 2 atorlugu ingerlanneqartut, aningaasaliisarnermut siunnersortit aammalu inissiamik pisinermi attartortitsisartunut ingerlatitseqqiisartut pillugit inatsit, inatsisit assigiinngitsut allat (pappialanik nalilinnik niuffaffiit pillugit malittarisassiamik naammassinninneq (MiFID II) aamma pappialanik nalilinnut niuffaffiit pillugit peqqussutip malitsigisaanik allannguineq (MiFIR) il.il.) aamma aningaaserivittut suliffeqarfiit pillugit inatsimmik allannguineq pillugu inatsimmi nr. 665, 8. juni 2017-imeersumi § 13-imik, ukiumoortumik naatsorsuutit pillugit inatsimmik, kukkunersiuisut pillugit inatsimmik aamma nunat peqatigisat avataaniittunut aningaasatigut attaveqarneq pillugu Den Europæiske Union-ip eqqartuussisutigut aalajangersagaasa ilaannik atuineq pillugu inatsimmik il.il. (Europa-Parlamentet-ip aamma Råd-ip malitassiaanut 2013/34/EU-mut tulluarsaaneq, kukkunersiuisut ilinniaqqinnissaannut piumasaqaatinik allannguineq aamma nunarsuaq tamakkerlugu qarasaasiakkut nakkutilliinermut atortunik avammut tuniniaanermut akuersissutit pillugit qinnuteqaatinut atatillugu annertusisamik nakkutilliineq) allannguineq pillugu inatsimmi nr. 1716, 27. december 2018-imeersumi § 1-imik aamma ingerlatseqatigiiffiit pillugu inatsimmik aamma ukiumoortumik naatsorsuutit pillugit inatsimmik (Aallarnisaanermik ingerlatseqatigiiffiit atorunnaarsinneqarnerat aamma piginneqatigiiffinnut anpartsselskab-inut ingerlatseqatigiiffittut aningaasaataasa minnerpaaffissaatut piumasaqaammik appaaneq) allannguineq pillugu inatsimmi nr. 445, 13. april 2019-imeersumi § 2-mik suliarineqartut, peqqussummi matumani § 2 naapertorlugu Kalaallit Nunaannut atuutilersinneqassapput.

 **§ 2.** Kunngip peqqussutaatigut nr. 487, 18. maj 2018-imeersumik allanngortinneqartumi, ukiumoortumik naatsorsuutit pillugit inatsimmik Kalaallit Nunaannut atuutilersitsineq pillugu Kunngip peqqussutaatigut nr. 625, 23. juni 2008-meersumi Kalaallit Nunaannut atuutilersinneqartumi ukiumoortumik naatsorsuutit pillugit inatsimmi, allannguutit tulliuttut suliarineqarput:

1. § 3, stk. 1, nr. 3-mi, »§ 1, imm. 2 naapertorlugu, taamaattoq takukkit imm. 3-5,« allanngortinneqarpoq imaalillugu: »§ 2, imm. 1 naapertorlugu, taamaattoq takukkit imm. 2, aamma § 3, imm. 1 aamma 2, aamma«.

2. § 9, imm. 5, oqaaseqatigiinni siullermi allassimasoq, aamma § 134 a, imm. 4, oqaaseqatigiinni siullermi allassimasoq, »januar« allanngortinneqarpoq imaalillugu: »december«.

3. § 13, imm. 1, nr. 5, ima allanneqarpoq:
»5) Kiseqataatitsineq aamma naatsorsuineq, ilaatillugu naatsorsuutitigut naliliineq tunngavilersugaallunilu arlaannaannulluunniit attuumassuteqassanani, mianersortumik tunngavilimmik ingerlanneqartassaaq. Nalinik nalimmassaanerit tamarmik, ukiumoortumik naatsorsuutit sinneqartoorfiunersut- imaluunniit amigartoorfiunersut apeqqutaatinnagu kiseqataatinneqartassapput.«

4. § 17, imm. 1, oqaaseqatigiit aappaanni allassimasut, ima allanneqarput:
»Naatsorsuusioriaatsimut atorneqartumut nalunaarusiaq, ataatsimoortillugu imaluunniit agguataarlugu inissinneqassaaq, aammalu oqaaseqaatini attuumassutilinni, aaqqissuussamik aammalu aalajangiussineq malittuaannarlugu, ilaatinneqassalluni.«

5. § 17, imm. 1, oqaaseqatigiit pingajuanni allassimasut, atorunnaarsinneqarput

6. § 22 a, imm. 3, nr. 1-imi, »Suliffeqarfiit suliffeqarfinni allani aningaasaatit ilaannik pigisaqartut, aamma suliffeqarfiit taakku ilaasa ataatsip arlallilluunniit ingerlatsinikkut aningaasaqarnikkulluunniit aqunneqarneranut annertuumik sunniuteqartut.« allanngortinneqarpoq, imaalillugu: »Suliffeqarfiit, suliffeqarfinni allani aningaasaatinut soqutigisaqarfigisallit, aammalu suliffeqarfinni tamakkunani ataatsimi imaluunniit arlalinni ingerlatsineq aammaa aningaasalersuineq eqqarsaatigalugit aqutsisoqarfiini annertuumik sunniuteqartut«.

**7.** § 32-imi imm. 4-tut ikkunneqarpoq:

 »*Imm. 4.* Imm. 1-imi periarfissaq suliffeqarfiup atorpagu, § 138, imm. 6-i, atuuppoq.

8. § 33, imm. 1, oqaaseqatigiit aappaanni allassimasut, », pigisamut nalilimmut piginnittussaatitaanermut tunngatillugu, suliffeqarfimmut ajunaarutaasinnaanera iluanaarutaasinnaaneraluunniit apeqqutaatinnagu,« peerneqarput.

9. § 33, imm. 3-mi, oqaaseqatigiit aappaattut ikkunneqarpoq:

»Imm. 1-imi, oqaaseqatigiit aappaanni allassimasut malillugit suliffeqarfiup naliliutit (pigisat) kiseqataatinngippagit, ilanngussaq 1, C, nr. 7-imi pisussaaffinnut isumasiuut apeqqutaatinnagu, tamatumunnga attuumassutillit pisussaaffiit taamatuttaaq kiseqataatinneqarsinnaanngillat.«

10. § 35 a, imm. 1, oqaaseqatigiinni siullerni allassimasuni »§ 206, imm. 2,«-p kingorna ikkunneqarpoq: »§ 210«.

11. § 35 b ima allanneqarpoq:

»§ 35 b. Aktie- aamma anpartsselskab-it, suliffeqarfiup aningaasaatai nalunaarsugaasut aammalu (suliffeqarfimmut naatsorsuutitigut) naleqarnerussutaasinnaasoq tamakkerluni akilerneqarsimanngitsoq, suliffeqarfiup aningaasaatai akilerneqarsimanngitsut aammalu naleqarnerussutaasoq akilerneqanngitsoq imm. 2 naapertorlugu, ilanngussaq 1, C, nr. 1-imi pigisanut isumasiuut naapertorlugu, aningaasatut allanit pisassatut kiseqataatinneqassapput.
 Imm. 2. Suliffeqarfiit, suliffeqarfiup aningaasaataanut akilerneqarsimanngitsunut aammalu naleqarnerussutaasunut akilerneqanngitsunut aningaasat annertussusaannut assingusunik, allattuiffimmi post-imiit »Overført overskud«-imiit (»Sinneqartoorutit nuutat«-niit) imaluunniit nammineq aningaasaatit ataanni agguagarsiassatut atorneqarsinnaasuniit post-imiit allamiit, allattuiffimmut post-imut »Reserve for ikke indbetalt virksomhedskapital og overkurs« (»nammineq aningaasaatinut aamma naleqarnerussutaasunut akilerneqanngitsunut sillimmatinut«) allatut immikkoortiterniliissapput. Sillimmateqarfik taanna, suliffeqarfiup amigartoorutaanik piujunnaarsinneqarsinnaanngilaq allatulluunniit millisarneqarsinnaanani. Taamaattoq sillimmateqarfik, suliffeqarfiup aningaasaatai aamma naleqarnerussutaasoq suliffeqarfimmut akilerneqarpata, atorunnaarsinneqassaaq annikillisarneqarluniluunniit.«

12. § 35 c atorunnaarsinneqarpoq.

13. § 37, imm. 1, oqaaseqatigiit pingajuanni allassimasuni, ukua: »ilaanni ataasiakkaanik« kingornagut: makkua »imaluunniit naliliutit pisussaaffiilluunniit assingusut niuernermi tunisat nalingat aallaavigalugu« ilanngunneqassapput.

14. § 37 a -mi »Aningaasatigut naliliutit pisussaaffiillu taakkualuunniit agguaallugit ilaat § 37, imm. 2 apeqqutaatinnagu,« allanngortinneqarpoq imaalillugu: »Naliliutit aamma pisussaaffiit imaluunniit tamakkua ilamerngi«.

15. § 39, imm. 2, oqaaseqatigiit aappaanni, »nammineq aningaasaatinut« sioqqullugu »ullormi naligitinneqartumut sillimmatini« ikkunneqarpoq.

16. § 39-mi imm. 3-tut ikkunneqarpoq:

» Imm. 3. Imm. 1-i malillugu naatsorsueqqinneq, suliffeqarfiup ilanngaatit peereerlugit aningaasaliiffigisaasa ilagisaannut, nunani allani aningaasaliiffigisaanut, ’aningaasartuutitut nalilittut (’Monetær post’, tassaasinnaasut: aningaasat, pappiaqqat nalillit, naliliutit aamma pisussaaffiit il.il.) inissitamut’ tunngassuteqarpat, assigiinngissutaasoq ullormi naligitinneqartunut sillimmatini nammineq aningaasaatinut toqqaannartumik kiseqataatinneqassaaq.«

17. § 43 a, imm. 1, oqaaseqatigiinni siullerni aamma aappaanni, aammalu imm. 3, oqaaseqatigiit sisamaanni »suliffeqarfiit pigisat« sioqqullugit uku ikkunneqarput: »suliffeqarfiit aningaasaataannut soqutigisaqarfigineqartut,«.

18. § 43 a, imm. 1, oqaaseqatigiit aappaanni allassimasuni, »tamarmik« kukkusaammat allannguutissaatut allassimalluni, taamaaleqqatiinnarneqarpoq: »tamarmik«.

19. § 43 a, imm. 3, oqaaseqatigiinni siullerni allassimasuni, »suliffeqarfinnut kattutanut tunngatillugu aningaasaatinik piginneqataassutinik atorunnaarsitsilluni piginneqataajunnaarnermut taamaallaat tunngatillugu atorneqarsinnaallutik.« allanngortinneqarpoq imaalillugu: »suliffeqarfiup aningaasaataanut soqutigisaqarfigisanut aamma suliffeqarfinnut suleqatigisanut tunngatillugu allattugassanik atorunnaarsitsineq, piginneqatigiissutit annertussusaat aallaavigalugit, aamma paasissutissat pisariaqartut ilisimaneqarpata imaluunniit pissarsiarineqarsinnaappata, taamaallaat atuulluni.«.

20. § 43 a, imm. 4, oqaaseqatigiinni siullerni allassimasuni, »Suliffeqarfiit pigisat« sioqqullugu ikkunneqarpoq: »Suliffeqarfiit aningaasaataannut soqutigisaqarfigisat,«.

21. § 43 a, imm. 4, oqaaseqatigiit aappaanni allassimasuni, »Suliffeqarfiit pigisat« allanngortinneqarput imaalillugit: »Suliffeqarfiit aningaasaataannut soqutigisaqarfigisat, suliffeqarfiit pigisat«.

22. § 43 a, imm. 6, oqaaseqatigiinni siullerni allassimasuni, »suliffeqarfimmut kattutamut« sioqqullugu ikkunneqarpoq: »suliffeqarfiup aningaasaataanut soqutigisaqarfigisamut imaluunniit«.

23. § 43 a, imm. 6, oqaaseqatigiit sisamaani allassimasuni, »imm. 4 malillugu suliffeqarfimmut kattutamut piginneqataassutinik nalimmassaaneq, suliffeqarfiup kattutap ukiumoortumik naatsorsuutai kingullerpaat piginneqataassutinik nalimmassaanermut tunngavigineqarsinnaapput, naak suliffeqarfiup kattutap« allanngortinneqarput imaalillugit: »imm. 4 malillugu suliffeqarfiup aningaasaataanut soqutigisaqarfigineqartumut imaluunniit suliffeqarfimmut kattutamut piginneqataassutinik nalimmassaaneq, suliffeqarfiup aningaasaataanut soqutigisaqarfigineqartup imaluunniit suliffeqarfiup kattutap ukiumoortumik naatsorsuutai kingullerpaat piginneqataassutinik nalimmassaanermut tunngavigineqarsinnaapput, naak suliffeqarfiup aningaasaataanut soqutigisaqarfigineqartup imaluunniit suliffeqarfiup kattutap«.

24. § 49, imm. 1, oqaaseqatigiit pingajuanni allassimasuni, »§ 37, imm. 1 aamma 2,« kingornagut: »§ 37 a« ikkunneqarpoq.

25. § 49, imm. 1, nr. 1-imi, »Suliffeqarfiit pigisat« sioqqullugit, »suliffeqarfiit aningaasaataannut soqutigisaqarfigisat,«.

26. § 49, imm. 2, nr. 3-mi, »taamaallaat atorneqartut« allanngortinneqarpoq imaalillugu: »nuunnissaannik toqqagaasut«.

27. § 49, imm. 2, nr. 4-mi, »§ 39, imm. 2,«-p kingorna uku: »aamma § 39, imm. 3 naapertorlugu ilanngaatit peereerlugit nunani allani aningaasaliiffissani suliffeqarfiup aningaasaliissutaanut tunngasoq aningaasat annertussusaat assigiinngissutaasoq,« ikkunneqarput.

28. § 49-mi imm. 2-p kingorna nutaatut ikkunneqarpoq:

» *Imm. 3.* Isertitat aamma aningaasartuutit, imm. 2, nr. 3 aamma 4 naapertorlugit suliffeqarfiup nammineq aningaasaataanut toqqaannartumik kiseqataatinneqartut, aningaassat annertussusaat kiseqataatinneqartut akilerneqarpata imaluunniit utertinneqarpata, nungutinneqartussat, ullormi naligitinneqartumut kiseqataatinneqassapput.«

Imm. 3 aamma 4, tamatuma kingorna imm. 4 aamma 5-inngussapput.

29. § 49, imm. 4-mi, imm. 5-inngortumi, »imm. 3« allanngortinneqarpoq: »imm. 4«-nngorlugu.

30. § 55-ip kingorna ikkunneqarpoq:

*»Suliffeqarfiup nammineq aningaasaatai*

§ 55 a. Suliffeqarfik, ukiup naatsorsuusiorfiusup ingerlanerani, § 49, imm. 3 naapertorlugu ullormi naligitinneqartumut sillimmatini nikerarnernik ersersitsisunik nalunaarsuutinik ilanngussissaaq.«

31. § 58, nr. 2-mi, »d) ukiup naatsorsuusiorfiusup ingerlanerani aniasut aamma« allanngortinneqarpoq imaalillugu: »e) ukiup naatsorsuusiorfiusup ingerlanerani aniasut aamma«.

32. § 58-imi nr. 3-tut ikkunneqarpoq:

»3) Nr. 2 naapertorlugu naligititanik qaffaanernut sillimmatini nikerarnernut akileraartarneq eqqarsaatigalugu sunniutaasumik kiseqataatitsineq aamma naatsorsuineq.«

33. § 58 a-mi imm. 1-i sioqqullugu, immikkoortutut nutaatut ikkunneqarpoq:

**»**§§ 37-38 naapertorlugit ullormi naligitinneqartumut naatsorsorneqartut naliliutit aamma pisussaaffiit immikkoortiterneri tamaasa pillugit, paasissutissiissutigineqassapput makku

1) ukiup naatsorsuusiorfiusup naanerani ullormi naligitinneqartoq,

2) naatsorsuutinut inerniliinermut nalunaarsukkani toqqaannartumik kiseqataatinneqartoq, ullormi naligitinneqartup allannguutai, aamma

3) suliffeqarfiup nammineq aningaasaataasa ataanni, § 49, imm. 3 naapertorlugu ullormi naligitinneqartumut sillimmatini kiseqataatinneqartut allannguutit.**«**

Imm. 1 aamma 2 tamatuma kingorna imm. 2 aamma 3-iinngussapput.

34. § 58 a, imm. 2-mi, imm. 3-iinngortumi, »imm. 1« allanngortinneqarpoq: »imm. 2«-uunngorlugu.

35. § 58 a, imm. 2-mi, imm. 3-iinngortumi, »naliliutinik immikkoortitigaasunik« allanngortinneqarput imaalillugit: »naliliutigisat imaluunniit pisussaaffiit immikkoortiterneranni«, aamma »naliliutigisat immikkoortiterneranni« imaalillugit: »naliliutigisat imaluunniit pisussaaffiit immikkoortiterneranni«.

36. I § 59 »erniat aningaasartaat« allanngortinneqarpoq imaalillugu: »ukiumoortumik erniat aningaasartaat kiseqataatinneqartut«.

37. § 78, imm. 3 aamma 4-mi, »§§ 41-43« allanngortinneqarpoq imaalillugu: »§§ 41-43 a«, aamma », 74« peerneqarpoq.

38. § 78, imm. 5-imi, »§ 137«-ip kingorna: »aamma § 137 a malillugu aalajangersarneqartut maleruagassat« ikkunneqarput, oqaaserlu kingulleq »atorneqassaaq« allanngortinneqassalluni imaalillugu »atorneqassapput«.

39. § 78, imm. 7, nr. 1-imi, »sanaartukkatigut pigisamut imaluunniit kaaviiaartitatut pigisanut« allanngortinneqarpoq imaalillugu: »nioqqutissanut sanaartukkanut«, taavalu »pigisanut« imaalillugu: »nioqqutissanut«.

40. § 78, imm. 7, nr. 5-imi, »aamma § 101, imm. 1, nr. 2,« peerneqarput.

41. § 83 a imatut oqaasertalerlugu allanneqarpoq:

»§ 83 a. Suliffeqarfik pigisamut nalilimmut piginnittussaanermut pisinnaatitaaffeqarnersoq apeqqutaatinnagu, ilanngussaq 1, C, nr. 1-imi pigisanut nalilinnut isumasiuummik eqqortitsisut, pigisat nalillit tamaasa, suliffeqarfiup kiseqataatissavai.«

42. § 83 b imatut oqaasertalerlugu allanneqarpoq:

»§ 83 b. § 49, imm. 1, oqaaseqatigiit aappaanni allassimasuni, paasissutissanik ilanngussinnginneq, suliffeqarfinnut naatsorsuusioriaatsimut C-mut ilaatinneqartunut, atuutinngillat.«

43. § 88, imm. 2-mi, »tak. § 38 naapertorlugu ingerlaavartumik nalimmassaavigineqartartut« allanngortinneqarput imaalillugit: »§§ 37-38 malillugit imaluunniit § 43 a malillugu naatsorsuutitigut naligisamut, ullormi naligititamut naatsorsorneqartunut«.

44. § 96, imm. 1, oqaaseqatigiit aappaanni allassimasuni, »nalinginnarmik« allanngortinneqarpoq imaalillugu: »pingaarnertut«.

45. § 97 a, imm. 1 aamma 2-mi, »suliffeqarfiit pigisat« sioqqullugu ikkunneqarpoq: »suliffeqarfiup aningaasaataanut soqutigisaqarfigisat,«.

46. § 97 a, imm. 3, ima allanneqarpoq:

» Imm. 3. Imm. 2, nr. 2-mi paasissutissat ilanngutinnginneqarsinnaapput, imaattuni

1) taanna pineqartoq suliffeqarfiup aningaasaataanut soqutigisaqarfigisaq imaluunniit suliffeqarfik suleqatigineqartoq ukiumoortumik nalunaarusiamik saqqummiussinngippat,

2) taassuma suliffeqarfiup pigineqartup imaluunniit suliffeqarfiup suleqatigineqartup naatsorsuutai patajaallisaanikkut suliffeqarfiup suliffeqarfissuarmut naatsorsuutaanut ilanngunneqarpata, imaluunniit

3) suliffeqarfiup aningaasaataanut soqutigisaqarfigineqartummi, suliffeqarfimmi pigineqartumi imaluunniit suliffeqarfimmi suleqatigineqartumi, suliffeqarfiup aningaasaataanut piginneqatigiissutaasut, nammineq naatsorsuutigitigut naligititamut suliffeqarfiup kiseqataatippagit.«

47. § 99, imm. 1, nr. 7, atorunnaarsinneqarpoq.

Nr. 8-10-mut tamatuma kingorna nr. 7-9-munngorput.

48. § 99, imm. 2, imatut allaqqalerpoq:

»Imm. 2. Suliffeqarfiup pigisaasa nalillit, pisussaaffiisa, aningaasalersuinermut inisisimanerata aamma naatsorsuutitigut inerniliussaata nalilernissaanut pingaaruteqarpat, aqutsisut nalunaarutaanni, suliffeqarfiup pappiaqqanik nalilinnik atuineranut naleqqiullugu nassuiarneqassaaq

1) suliffeqarfiup aningaasalersuinernut nalorninartunut, ilatillugit suliffeqarfiup, aningaasanik nuussisarnissanut siunissami naatsorsuutigineqartunut immikkoortunut annertunerusunut tamanut qularnaarinermut politikianik, aqutsinermut anguniagai aamma politikii, aamma

2) akinik allanngortoqarsinnaaneranut, akiitsunut malinnaasinnaassusermut, akiligassanut akilersuisinnaassusermut aammalu aningaasat ingerlaartinnerinut atatillugu suliffeqarfiup imminut nalorninartorsiortissinnaanera.«

49. I§ 99-imi Imm. 3-tut ikkunneqarpoq:

» *Imm. 3.* Suliffeqarfinnut, § 99 a-mut ilaatinneqartunut, avatangiisinullu pissutsinut politikeqartunut imm. 1, nr. 7-i atuutinngilaq.«

50. § 99 a imatut allaqqalerpoq:

»§ 99 a. Suliffeqarfiit angisuut aqutsisutut nalunaaruteqaatertik, aningaasalersuinermut tunngassuteqanngitsumik inuiaqatigiinnut akisussaaffimmut nalunaarusiamik ilaassuteqartittassavaat. Avatangiisinut pissutsit, ilaatillugit suliffeqarfiup ingerlatamigut silap pissusaanut sunniutinik annikillisaanernik suliffeqarfiup suliai, isumaginninnermut tunngasut, sulisunut atugassarititaasut aammalu inuit pisinnaatitaaffiinik ataqqinninneq pillugu pissutsit, akilersilluni peqquserluttarneq aamma akiliilluni peqquserlutsitsisarneq, pillugit paasissutissanik nalunaarusiaq imaqassaaq. Suliffeqarfiup ineriartorneranik, naatsorsuutitigut inerneranik aamma inissisimaneranik aammalu oqaaseqatigiit aappaanni allassimasuni suliffeqarfiup ingerlatamigut sunnigaanik pissutsinik paasinninnissamut paasissutissat qulakkeerissapput.

Imm. 2. Imm. 1-imi eqqaaneqartunut pissutsinut inuiaqatigiinnut akisussaaffimmut, ilaatillugit suliffeqarfiup atugaanik makkuusinnaasunik, inuiaqatigiinnut akisussaaffimmut pitsaassutsit, malittarisassiat imaluunniit najoqqutassiat, suliffeqarfiup politikii pillugit paasissutissanik nalunaarusiaq imaqassaaq. Pissutsinut arlalinnut imaluunniit ataatsimut politikeqarumanani suliffeqarfiup toqqarsimaguniuk, tamatumunnga erseqqissumik tunngavilersukkamillu nassuiaammik nalunaarusiaq imaqassaaq. Pissutsinut tamanut suliffeqarfiup politikeqarfigisaanut, tulliuttunik paasissutissiisoqassaaq:

1) Inuiaqatigiinnut akisussaaffimmut suliffeqarfiup politikerisaasa imarisaannik.

2) Qanoq suliffeqarfiup inuiaqatigiinnut akisussaaffimmut politikerisani, ilatillugit makkuusinnaasut tamatumunnga aaqqissuussinerit (system-it) imaluunniit suleriaatsit (procedure-t), iliuusinngortitsisarneranik.

3) Suliffeqarfik taamaattunik suleriaaseqarpat, peqqissaartumik piffissarlu eqqorlugu suleriaaseqarneranik (due diligence).

4) Ukiumi naatsorsuusiorfiusumik inuiaqatigiinnut akisussaaffimmik suliffeqarfiup suliaqarnermini sunik angusaqarsimaneranik suliffeqarfiup naliliineranik, aamma siunissamut sulinermi qanoq naatsorsuuteqartoqarneranik.

*Imm. 3.* Nalunaarusiaq, imm. 1-imi eqqaaneqartunut pissutsinut suliffeqarfiup politikeqarnera apeqqutaatinnagu, tulliuttunik imaqassaaq:

1) Suliffeqarfiup niueriaasianut ilusiliussamik naatsumik eqqoqqissaartumillu nassuiaat.

2) Imm. 1-imi eqqaaneqartunut pissutsinut atassutillit navianaatit pingaarnerit, suliffeqarfiup niuernermi ingerlataanut, ilaatillugit attuumassuteqarfiini aamma annertusiartoqatigiiffiusuni, suliffeqarfiup niuernikkut atassuteqarfigisaanut, tunisassiaanut imaluunniit kiffartuussissutaanut atatillugu, imm. 1-imi eqqaaneqartunik pissutsinik ajortumik sunniuteqarnissamut immikkut navianaatilinnut attuumassutillit, pillugit paasissutissat. Suliffeqarfimmiit pineqartunik navianaatinik qanoq passussisoqartarnera pillugu paasissutissiisoqassaaq.

3) Niuernermi ingerlatanut aalajangersimasunut attuumassutillit, ‘aningaasalersuinermut tunngasuunngitsut inerniliinermut ersiutit pingaarnerit’ (ikkefinansielle nøgleresultatindikatorer) pillugit paasissutissat.

4) Pisariaqarfiini, naatsorsuutit aningaasalersuinermut tunngasortaanni nalunaarusiarineqarsimasunut aningaasat annertussusaannut innersuussutit aammalu ilassutitut nassuiaatit.

Imm. 4. Imm. 2 aamma 3 malillugit, pisuni immikkut ittuni, pineqartunik paasissutissanik tamanut saqqummiussineq, isumaqatigiinniarnernut ingerlasunut imaluunniit eqqartuussinermi suliffeqarfimmut annertuumik ajoqusiisinnaanerat naatsorsuutigineqarsinnaappat, suliffeqarfiup paasissutissat tunniutinngissinnaavai. Taamaattoq, paasissutissanik tunniussinnginneq, suliffeqarfiup ineriartorneranik, inerniliineranik aamma inissisimaneranik aammalu imm. 1-imi eqqaaneqartunik pissutsinik suliffeqarfimmit ingerlatanit sunniinernik, nalunaarusiap naleqquttumik oqimaaqatigiissumillu paasititsissutaanissaanut akorngusiisinneqaqqusanngilaq. Oqaaseqatigiinni siullerni allassimasuni ilaatitsinnginneq atorneqarpat, suliffeqarfik inuiaqatigiinnut akisussaaffimmut nalunaarusiamini, suliffeqarfiup ilanngussinnginnermik atuinini paasissutissiissutigissavaa.

Imm. 5. Imm. 1-imiit 4-mut malillugit nalunaarusiaq, aqutsisut nalunaaruteqaataanni saqqummiunneqassaaq. Taamaattoq taarsiullugu nalunaarusiaq saqqummiukkusullugu suliffeqarfiup toqqarsinnaavaa, imaalillugu

1) aqutsisut nalunaarusiaanni innersuussatut § 14 naapertorlugu ukiumoortumik nalunaarusiami ilassutitut nalunaarummi, imaluunniit

2) aqutsisut nalunaarusiaanni innersuussatut, suliffeqarfiup nittartagaani.

Imm. 6. Suliffeqarfissuup naatsorsuutaanik suliaqartartunut suliffeqarfinnut, imm. 1-imiit 4-mumiittut paasissutissat, suliffeqarfissuartut tamakkiisumik saqqummiussanut ilaatinneqarpata naammappoq.

Imm. 7. Suliffeqarfik pigineqartoq, suliffeqarfissuarmut ilaatinneqartoq, suliffeqarfiup piginnittuusup, imm. 1-4-mut malillugit paasissutissiinissamut piumasaqaatinnik naammassinnippat, aqutsisut nalunaarutaanni paasissutissanik ilanngussinngissinnaavoq. Oqaaseqatigiinni siullerni allassimasuni ilanngussinnginneq atorneqarpat, ilaatillugu suliffeqarfik piginnittuusoq sorleq nalunaarusiamik ilanngussisimasoq, sumilu tamanut saqqummiunneqartoq, suliffeqarfiup piginnittuusup tamanna paasisitsissutigissavaa.

Imm. 8. Suliffeqarfiup, imm. 1-4-mut allassimasunik paasissutissiinissamut piumasaqaatinik imaqartut nunani tamalaani malittarisassat imaluunniit pitsaassutsit malillugit inuiaqatigiinnut akisussaaffimmut politikerisani pillugit paasissutissiiguni, imm. 1-4-mut malillugit nalunaarusiamik suliffeqarfik suliaqanngissinnaavoq. Nalunaarusiaq, nunani tamalaani malittarisassaat imaluunniit pitsaassutsit malillugit suliarineqarsimasoq, imm- 1-imi eqqaaneqartunik pissutsinik matussusiinngippat, imm. 2-mi, oqaaseqatigiit aappaanni allassimasut taamatuttaaq atuupput.

Imm. 9. Ukiumoortumik nalunaarusiami ilassutitut nalunaarummi nalunaarusiamik tamanut saqqummiussinissaq pillugu, aamma, imm. 5, nr. 1-i naapertorlugu tamatumani tamanut saqqummiunneqartussami, paasissutissanut tunngatillugu kukkunersiuisup pisussaaffii pillugit Erhvervsstyrelsen-i maleruagassanik sukumiinerusunik aalajangersaassaaq. Suliffeqarfiup nittartagaani nalunaarusiamik tamanut saqqummiussisarneq pillugu, ilaatillugit suliffeqarfiup nittartakkami paasissutissanik nutarterisarneq pillugu aamma imm. 5, nr. 2 naapertorlugu nittartakkami saqqummiunneqartussanut, paasissutissanut tunngatillugu kukkunersiuisup pisussaaffii pillugit Erhvervsstyrelsen-i maleruagassanik sukumiinerusunik aalajangersaassaaq.

Imm. 10. Nunani tamalaani malittarisassat imaluunnit pitsaassutsit malillugit inuiaqatigiinnut akisussaaffik pillugu piumasaqaatit suut malilugit suliffeqarfiup paasissutissiisarsinnaanera

pillugu Erhvervsstyrelsen-i maleruagassanik sukumiinerusunik aalajangersaassaaq.

51. § 99 b imatut allaqqalerpoq:

»§ 99 b. Suliffeqarfiit angisuut, ingerlatseqatigiiffiit pillugit inatsit malillugu, suliffeqarfimmut atuuttoq, aqutsisoqarfimmi qullerpaami suiaassutsimut ikinnerussuteqarfiusumut anguniakkanut killiffissamik inissitsiterissallutik pisussaasut, anguniakkatut killiffissaq pillugu paasissutissiissapput aammalu killiffissatut anguniakkamik inissitap anguneranut inissisimaffik, ilaatillugu, sooq suliffeqarfiup, taama pisoqarsimassappat, anguniakkatut killiffiginiakkatut inissitaq angusimannginnerlugu, nalunaarusiaralugu.

Imm. 2. Suliffeqarfiit angisuut, aqutsisoqarfimmi qullerpaami angutinik arnanillu assigiissumik agguataarnillit, taamaattumillu anguniakkatut killiffissamik inissiinissamut pisussaaffeqanngitsut, tamatumunnga aqutsisut nalunaarutaanni paasissutissiissapput.

Imm. 3. Suliffeqarfiit angisuut, ingerlatseqatigiiffiit pillugit inatsit malillugu, suliffeqarfimmut atuuttoq, suliffeqarfiup aqutsisoqarfiini allani suiaassutsimik ikinnerussuteqartumik ilaasunut annertusaanissamut politikimik suliaqassallutik pisussaasut, politikerisaminnut nalunaarusiussapput. Nalunaarusiaq makku pillugit paasissutissanik imaqassaaq,

1) suiaassutsimik ikinnerussuteqartumik annertusaanissamut politikini suliffeqarfiup qanoq piviusunngortittarnerai, aamma

2) suliffeqarfiup naliliinera sumik angusaqartoqarsimaneranik malitsigisaanik suliffeqarfiup suliaqarneranik suiaassutsimik ikinnerussuteqartumik annertusaanermik ukiumi naatsorsuusiorfiusumi, aammalu suliffeqarfiup siunissami suliassatut naatsorsuutigiunnagai.

Imm. 4. Suliffeqarfiit angisuut, suliffeqarfiup aqutsisoqarfiini allani angutinik arnanillu assigiimmik agguataarnilinni, taamaattumillu politikimik suliaqassallutik pisussaaffeqanngitsunik, aqutsisut nalunaarusiaanni tamatuminnga paasissutissiissapput.

Imm. 5. Imm. 1-4-mut malillugit nalunaarusiaq, aqutsisut nalunaarusiaannut ilaatinneqassaaq. Taamaattoq suliffeqarfiup nalunaarusiaq makkunuunatigut tunniunniarlugu toqqarsinnaavaa

1) aqutsisut nalunaarusiaanni innersuunneqartumut, § 14 naapertorlugu ukiumoortumik nalunaarusiami ilassutitut nalunaarusiami, imaluunniit

2) aqutsisut nalunaarusiaanni innersuunneqartumut, suliffeqarfiup nittartagaani.

Imm. 6. Suliffeqarfiup pigineqartup, suliffeqarfissuarmut ilaasup, imm. 1-4-mut malillugit paasissutissiinissamut piumasaqaatit suliffeqarfiup piginnittuusup eqqortippagit, aqutsisutut nalunaarusiaminni paasissutissat ilanngutinngissinnaavaat. Oqaaseqatigiinni siullerni allassimasuni ilaatitsinnginneq atorneqarpat, suliffeqarfiup pigineqartup tamanna, ilaatillugu suliffeqarfiup piginnittup sorliup nalunaarusiaq ilanngussimaneraa, sumilu tamanut saqqummiunneqarsimasoq, paasissutissiissutigissavaa.

Imm. 7. Imm. 1-4-mi allassimasutut paasissutissanik imaqartut nunani tamalaani malittarisassiat imaluunniit pitsaassutsit malillugit suiaassutsimut ikinnerussuteqartumut anguniakkatut killiliussat aamma politikit pillugit suliffeqarfiup paasissutissiissutigippagit, imm. 1-4-mut malillugit suiaassutsimut ikinnerussuteqarfiusumut anguniakkatut killiliussanut aamma politikinut nalunaarusiamik suliffeqarfik suliaqanngissinnaavoq.

Imm. 8. Ukiumoortumik nalunaarusiami ilassutitut nalunaarummi imm. 1-4-mut malillugit nalunaarusiamik tamanut saqqummiussineq pillugu aamma imm. 5, nr. 1-i naapertorlugu matumani tamanut saqqummiunneqartussanut paasissutissanut naleqqiullugu kukkunersiuisup pisussaaffii pillugit maleruagassanik, Erhvervsstyrelsen-i sukumiinerusunik maleruagassanik aalajangersaassaaq. Aammattaaq imm. 1-4-mut malillugit nalunaarusiamik suliffeqarfiup nittartagaatigut tamanut saqqummiussisarnissaq pillugu maleruagassanik sukumiinerusunik ilaatillugit nittartakkami paasissutissanik nutarterineq pillugu maleruagassat aamma nittartakkami tamanut saqqummiunneqartussanut paasissutissanut atatillugu kukkunersiuisup pisussaaffii pillugit maleruagassanik, Erhvervsstyrelsen-i aalajangersaassaaq.

Imm. 9. Suiaassutsimut ikinnerussuteqartumut anguniakkatut killiliussat aamma politikit pillugit suliffeqarfik nunani tamalaani malittarisassiat imaluunniit pitsaassutsit malillugit piumasaqaatit suut tunngavigalugit paasissutissiisinnaanera pillugu Erhvervsstyrelsen-i sukumiinerusunik maleruagassanik aalajangersaassaaq.«

52. § 99 c, imm. 8, oqaaseqatigiinni siullerni allassimasuni, »§ 128, imm. 1,« allanngortinneqarpoq imaalillugu: »§ 128 a, imm. 1,«.

**53.** § 99 c-p kingorna ikkunneqarpoq:

**»§ 99 d.** Suliffeqarfiit angisuut, qarasaasiami paasissutissat pillugit ileqqorissaarnermut politikillit, aqutsisut nalunaarutaat, qarasaasiami paasissutissat pillugit ileqqorissaarnermut suliffeqarfiup politikianut nalunaarusiamik ilassuteqaateqarfigissavaat. Nalunaarusiaq, qarasaasiami paasissutissat pillugit ileqqorissaarnermut apeqqutinut politikimik suliffeqarfiup suliaqarnera pillugu paasissutissanik imaqassaaq. Suliffeqarfik qarasaasiami paasissutissat pillugit ileqqorissaarnermut politikeqanngippat, tamatumunnga tunuleqataasumut nassuiaatitalimmik nalunaarusiamik aqutsisut nalunaartaat imaqassaaq.

*Imm. 2.* Suliffeqarfinnut, suliffeqarfissuup naatsorsuutaanik suliaqartartunut, imm. 1-i malillugu paasissutissat, suliffeqarfissuaq ataatsimut isigalugu tunniunneqarsimappata naammappoq.

*Imm. 3.* Suliffeqarfiup piginnittuusup, imm. 1-imi paasissutissiinissamut piumasaqaatit naammassippagit, suliffeqarfik pigineqartoq, suliffeqarfissuarmut ilaasoq, aqutsisunit nalunaarusiamini paasissutissat ilanngutinngissinnaavai. Oqaaseqatigiinni siullerni allassimasuni ilaatitsinnginneq atorneqarsimappat, ilaatillugit suliffeqarfiup piginnittuusup sorliup nalunaarusiaq ilanngussimagaa, aammalu taanna sumi tamanut saqqummiunneqarsimanera pillugu, suliffeqarfiup pigineqartup tamanna paasissutissiissutigissavaa.

*Imm. 4.* Nalunaarusiap tamanut saqqummiunneqarfigisaanut, aqutsisut nalunaarutaat suliffeqarfiup nittartagaanut innersuussutitaqarpat, aqutsisut nalunaarutaanni nalunaarusiap ilanngutinnginneqarnissaa pillugu, aammalu nittartakkami saqqummiunneqartunut paasissutissanut atatillugu kukkunersiuisup pisussaaffii pillugit Erhvervsstyrelsen-i maleruagassanik sukumiinerusunik aalajangersaassaaq.«

54. § 101, imm. 1, nr. 1-imi, »pisarnertut« peerneqarpoq.

55. § 102, imm. 3-5-imi, »§§ 41-43« allanngortinneqarpoq imaalillugu: »§§ 41-43 a«, aamma », 74(-imi)« peerneqarpoq.

56. § 107 c-p kingorna, § 108-p quleqatarisaata siorngani allanneqassaaq:

»§ 107 d. Suliffeqarfik, Kalaallit Nunaanni imaluunniit EU-mi/EØS-imi nunami niuffaffimmi maleruagassiugaasumi nioqqutiginissaannut immikkoortinneqarsimasunik pappiaqqanik nalilinnik pigisaqartoq, suliffeqarfiup tamatigoortuussusaa pillugu nalunaarusiamik aqutsisut nalunaarutaannut ilassuteqassaaq, suliffeqarfik, ukiuni naatsorsuusiorfiusuni imminnut malittuni marlunni piffissami oqimaaqatigiissitsiffiusumi, minnerpaamik annertuussutsinik tulliuttunik marlunnit qaangiisimappat:

1) Oqimaaqatigiissitsinerup katinnera 156 mio. kr.-usoq.

2) Ilanngaatit peereerlugit kaaviiaartitat 313 mio. kr.-usoq.

3) Agguaqatigiissillugu ukiup naatsorsuusiorfiusup ingerlanerani piffissaq tamakkerlugu sulisut 250-it.

Imm. 2. Imm. 1-imut ilaatinneqartoq suliffeqarfik, Kalaallit Nunaanni imaluunniit EU-mi/EØS-imi nunami niuffaffimmi maleruagassiugaasumi nioqqutiginissaannut immikkoortinneqarsimasunik, piginneqatigiissutinik aktie-nik allaanerusunik pappiaqqanik nalilinnik taamaallaat pigisaqartoq, Kalaallit Nunaanni imaluunniit EU-mi/EØS-imi nunami niuffaffimmi maleruagassiugaasumi nioqqutiginissaannut immikkoortinneqarsimasunik, suliffeqarfik pineqartoq piginneqatigiissutinik aktie-ateqanngippat, paasissutissat imm. 4 aamma 5-imi eqqaaneqartut tunniutinngissinnaavai.

Imm. 3. Kunngip peqqussutaatigut Kalaallit Nunaannut atulersinneqartumi ingerlatseqatigiiffiit pillugit inatsimmi § 351 naapertorlugu naalagaaffimmit pigineqartunut piginneqatigiiffinnut aktieselskab-inut maleruagassanik malinnittoq, aktieselskab-i, imm. 1-imi annertussutsit apeqqutaatinnagit, tamatigoortuussutsi pillugu nalunaarusiamik aqutsisut nalunaarutaannut ilassuteqarsinnaavoq.

Imm. 4. Suliffeqarfiup aqutsisussaanik katiterinissamut atatillugu atorneqartartut, assersuutigalugit utoqqaassuseq, suiaassuseq imalluunniit ilinniagaqarsimaneq- aamma inuussutissarsiutigisimasat eqqarsaatigalugit tunuliaqutarisat pillugit, suliffeqarfiup tamatigoortuussusaanik nassuiaammik nalunaarusiaq imaqassaaq. Nalunaarusiaq tuuliuttut pillugit paasissutissanik imaqassaaq

1) tamatigoortuunissamut politikimi anguniakkat,

2) tamatigoortuunissamut politiki qanoq ingerlanneqarsimasoq, aamma

3) piffissami nalunaarusiornissami tamatigoortuunissamut politikimik angusat.

Imm. 5. Suliffeqarfik imm. 1-imut imaluunniit 3-mut ilaatinneqartoq tamatigoortuunissamut politikeqanngippat, aqutsisut nalunaarutaat tamatumunnga tunulequtaasunik nassuiaammik nalunaarusiamik imaqassaaq.

Imm. 6. Nalunaarusiap tamanut saqqummiunneqarfigisaanik, aqutsisut nalunaarutaat suliffeqarfiup nittartagaanut innersuussummik imaqarpat, nalunaarusiap aqutsisut nalunaarutaanni ilanngunneqannginnissaa pillugu, aamma nittartakkami paasissutissanik suliffeqarfiup nutarterisarnera, aamma nittartakkami tamanut saqqummiunneqartunut paasissutissanut atatillugu kukkunersiuisup pisussaaffii pillugit maleruagassanik Erhvervsstyrelsen-i aalajangersaasinnaavoq.«

57. § 110-mi imm. 1-ip kingorna, nutaatut ikkunneqarpoq:

»Imm. 2. Imm. 1-imi annertussutsinut killigititanik naatsorsuinermi, § 114, imm. 2 malillugu patajaallisaanerup avataaniitinneqarsinnaasut, suliffeqarfissuit ilaatinneqanngillat.«

Imm. 2-4 tamatuma kingorna imm. 3-5-inngorput.

58. § 110, imm. 3, oqaaseqatigiinni siullerni allassimasuni imaattunngortoq imm. 4, oqaaseqatigiinni siullerni allassimasuni, »imm. 2, oqaaseqatigiit aappaanni taaneqartoq« allanngortinneqarpoq imaalillugu: »imm. 3, oqaaseqatigiit aappaanni taaneqartoq«.

59. § 111, imm. 1-imi, »§ 114,« allanngortinneqarpoq imaalillugu: »§ 13, imm. 1, nr. 3, imaluunniit § 114, imm. 2,«.

60. § 112, imm. 2, nr. 2-mi, »suliffeqarfissuup naatsorsuutaanik aamma« kingornagut ikkunneqarpoq: », pisariaqartitsisoqartillugu,«.

61. § 118, imm. 2-mi, »sulliffeqarfinni attuumassuteqarfigisani« allanngortinneqarpoq imaalillugu: »suliffeqarfiit aningaasaataannut soqutigisaqarfigisani«.

62. § 119-imi imm. 3-tut ikkunneqarpoq:

»Imm. 3. Imm. 2, oqaaseqatigiit aappaanni allassimasut, pisuni immikkut ittuni saneqqunneqarsinnaapput.«

63. § 121, imm. 2-mi, »aalajangiisinnaassuseqarneranut malinnittussaatitaappata«kingorna ikkunneqarput: »suliffeqarfiit kattunneqarnerisa siorna aamma kingorna, aammalu taanna soqutigisaq aalajangiisuusumik sunniutilik utaqqiisaarutaannaanngippat«.

64. § 124, imm. 2, oqaaseqatigiit aappaanni allassimasuni, »§§ 115-122« allanngortinneqarpoq imaalillugu: »§§ 114-122«.

65. § 125, imm. 2, nr. 3-mi, »periaatsinik allanik taamatut atuisimanermut aalajangersimasutigut tamakkiisumillu pissutigisat« kingornagut ikkunneqarput: », tak. § 119, imm. 2 aamma 3«.

66. § 126, imm. 1, nr. 5, »Sanaartukkat naliliutigineqartut« allanngortinneqarput imaalillugu: »Pigisat nalillit«, aamma »§§ 58-58 c« imaalillugu: »§§ 58-59«.

67. § 126, imm. 1, nr. 10-mi, »§ 98 c, imm. 1, 2, 4 aamma 6« allanngortinneqarput imaalillugit: »§ 98 c, imm. 1, 2, 4, 6 aamma 7«.

68. § 127-imi imm. 3-p kingorna immikkoortutut nutaatut ikkunneqarput:

»Imm. 4. Suliffeqarfiit qanittumik suleqatigisat eqqarsaatiginagit, suliffeqarfiit aningaasaataannut soqutigisaqarfigineqartut pillugit, makku paasissutissiissutigineqassapput

1) taaguut (ateq) aamma angerlarsimaffik,

2) suliffeqarfinniit patajaallisakkaniit katillutik suliffeqarfiup aningaasaataanik qanoq annertutigisumik piginneqataaffigineqarnersoq, aamma

3) suliffeqarfiup aningaasaataasa aamma ukiumoortumik nalunaarusiaq akuerisaasoq kingulleq malillugu inerniliussap annertussusai.

Imm. 5. Pineqartoq suliffeqarfiup aningaasaataanik soqutigisaqarfigineqartoq ukiumoortumik nalunaarusiamik tamanut saqqummiussisimanngippat, imm. 4, nr. 3-mi paasissutissat ilanngutinnginneqarsinnaapput.

Imm. 6. Suliffeqarfiit patajaallisagaasut interessent-iuffigisaannut imaluunniit komplementar-iuffigisaannut interessentskab-imut imaluunniit kommanditselskab-imut taaguut (ateq), angerlarsimaffigisaq aammalu inatsisitigut inissisimaffik aammattaaq paasissutissiissutigineqassapput.«

Imm. 4 tamatuma kingorna imm. 7-inngorpoq.

69. § 127, imm. 4, oqaaseqatigiinni siullerni allassimasuni, ’imm. 7-nngortillugu, oqaaseqatigiinni siullerni allassimasuni’-nut allanngortinneqartumi, »imm. 1-3-mi« sumiiffinni marluusuniittut allanngortinneqarpoq imaalillugit: »imm. 1-6-imi«.

**70.** *§ 128, imm. 2, oqaaseqatigiinni siullerni* »99-99 b,«-ip kingorna: »99 d,« ikkunneqarpoq.

71. *§ 128, imm. 2, oqaaseqatigiit aappaanni* , »§ 99, imm. 1, nr. 10,« allanngortinneqarpoq imaalillugu: »§ 99, imm. 1, nr. 9,«.

72. § 128, imm. 2-mi, oqaaseqatigiit pingajuattut ikkunneqarpoq:

»Suliffeqarfiup piginnittuusup suliffeqarfissuartut kattutamik nalunaaruteqassalluni toqqarpagu taamaallaat § 99 b atuutissaaq.«

73. § 128, imm. 3-mi, »§ 107 og § 107 b, stk. 1, nr. 6, og stk. 3 og 4,« allanngortinneqarpoq imaalillugu: »§§ 107, 107 b og 107 d«.

74. § 128, imm. 5, oqaaseqatigiit aappaanni allassimasut, »suliffeqarfik piginnittoq pillugu paasissutissat aamma § 107, imm. 1, nr. 6 malillugu « allanngortinneqarput imaalillugit: »suliffeqarfik piginnittuusoq aamma«.

75. § 128, imm. 5, oqaaseqatigiit pingajuanni allassimasuni, »oqaaseqatigiinni siulliit« allanngortinneqarput imaalillugit: »oqaaseqatigiit aappaanni allassimasut«.

76. § 128 a, imm. 1, *oqaaseqatigiinni siullerni* allassimasuni, **»**aamma suliffeqarfiit piginnittut naatsorsuuserinermi klasse D-mut ilaasut**«** allanngortinneqarput imaalillugit: **»**naatsorsuusioriaatsimut D-mut ilaatinneqartut, suliffeqarfiit piginnittuusut aammalu suliffeqarfinnik pigineqartunik § 109, imm. 2, nr. 1-3-mut ilaatinneqartunik pigisaqartut suliffeqarfiit piginnittuusut,**«**.

77. § 135, imm. 3, oqaaseqatigiinni siullerni allassimasuni »suliffeqarfiit allat aningaasaatinik piginneqatigiissutaannik piginnittunut, aamma suliffeqarfiit taakku ingerlatsinikkut aningaasaqarnikkullu aqunneqarnerannut annertuumik sunniuteqartunut, suliffeqarfiup suliffeqarfiillu annertuumik sunniuteqarfigisaasa« allanngortinneqarpoq imaalillugu: »suliffeqarfiit namminneq aningaasaataannut soqutigisaqartunut, aammalu ataatsimut imaluunniit arlalinnut taakku suliffeqarfiit ingerlanneqarnerannut aamma aningaasaqarnikkut aqunneqarnerannut annertuumik sunniuteqartunut, suliffeqarfiup aammalu suliffeqarfiit namminneq aningaasaataannut soqutigisaqarfigisaasa«.

**78.** § 135, imm. 7, oqaaseqatigiinni siullerni, »misissuinermini« allanngortinneqarpoq imaalillugu: »nakkutilliinermini«, aamma »§ 159« imaalillugu: »§ 159 b, imm. 1,«.

**79.** Immikkoortoq X-mut qulequttami, »misissuisarnerlu« allanngortinneqarpoq imaalillugu: »nakkutilliisarnerlu«.

**80.** I § 138 indsættes som stk. 6 og 7:

» *Imm. 6.* § 32, imm. 1-i naapertorlugu inerniliinermut naatsorsuinermi ilanngaatit peereerlugit kaaviiaartitanik paasissutissiisimanngitsup suliffeqarfiup, ukiumoortumik nalunaarusiap nassiunneranut peqatigitillugu, ilanngaatit peereerlugit kaaviiaartitani nalunaarutigissavai. Ilanngaatit peereerlugit kaaviiaartitanik nalunaarut tamanut saqqummiunneqassanngilaq, aammalu paasissutissaq tamat allagaatinik takunnissinnaanerannit ilaatinneqassanngilaq.

 *Imm. 7.* Imm. 6 naapertorlugu ilanngaatit peereerlugit kaaviiaartitanik nalunaartarneq pillugu maleruagassanik sukumiinerusunik Erhvervsstyrelsen-i aalajangersaassaaq.«

81. § 144, imm. 1, nr. 6, ima allanneqarpoq:

»6) suliffeqarfiup piginnittuusup nalunaarutigisimappagu, suliffeqarfiup pigisap pisussaaffii pioreersut aammalu pisussaaffiit pilerumaartut suliffeqarfiup pigisap ukiumut naatsorsuusiorfiusumut kingusinnerusumut ukiumoortumik nalunaarusiap nassiunnissaata tungaanut, taannalu kapitali 19-imi aamma 20-mi maleruagassat malillugit tiguneqareersimassalluni tamanullu saqqummiunneqareersimassalluni, imaluunniit immikkoortortaqarfiup atorunnaarnermik nalunaarutiginninneranut imaluunniit styrelsen-ip nalunaarsuiffiata piiagaanerata tamanut nalunaarutigineqarnerata tungaanut akisussaaffigiumallugit, aamma«.

**82.** I § 154, stk. 1, indsættes som 2. og 3. pkt.:

»§§ 159-159 b-mi aalajangersagaq malillugu nakkutilliinermut atatillugu Erhvervsstyrelsen-ip paasiguniuk, ukiumoortumik nalunaarusiaq il.il. kukkunernik imaluunniit amigaatinik ilungersunartunik imaqartoq, allaat allakkiaq ingasattumik eqqunngissuseqarluni, styrelsen-ip allakkiaq tamanut saqqummiunneqarnissaaniit utertissinnaavaa. Ukiumoortumik nalunaarusiaq il.il. naleqquttumik akuerisaananilu kukkunersiugaanngitsoq, tamanut saqqummiussinissamiit utertinneqarsinnaavoq.«

**83.** § 155 b, imm. 1-imi, 2. Pkt-tut ikkunneqassaaq:

»Aammattaaq allakkiat eqqaaneqartut tamanut saqqummiunnissaasa utertinneqarnissaat pillugu, maleruagassanik Erhvervsstyrelsen-i aalajangersaassaaq.«

**84.** 7. § 156, imm. 3, oqaaseqatigiinni siullerni »§ 159 a« allanngortinneqarpoq imaalillugu: »§ 161 a«.

**85.** Kapitali 21-mut qulequttami »misissuiffiginninneq« allanngortinneqarpoq imaalillugu: »nakkutilliineq«.

**86.** § 159 sioqqullugu qulequtaq ima allanneqarpoq:

*» Erhvervsstyrelsen-ip naatsorsuutinik nakkutilliinera pillugu aalajangersagaq nalinginnaasoq«.*

**87.** **»§ 159.** Kunngip peqqussutaatigut Kalaallit Nunaannut atuutilersinneqartumi ingerlatseqatigiiffiit pillugit inatsimmi § 351 naapertorlugu naalagaaffimmit pigineqartut aktieselskab-it pillugit maleruagassanik malinnittunut aktieselskab-inut, kiisalu, Kalaallit Nunaanni niuffaffimmi maleruagassiugaasumi nioqqutiginissaannut immikkoortinneqarsimasunik pappiaqqanik nalilinnik pigisartunut suliffeqarfinnut, ukiup ilaanut nalunaarusianik, ukiumoortumik nalunaarusianik aamma tassunga attuumassuteqarsinnaasunik kukkunersiuisumiit nalunaarutaasinnaasunik, ukiumoortumik nalunaarusianik, ukiup affakkaartumik nalunaaruteqaatinut taarsiullugit tunniussisussaatitaanermut ilaatitaannginnissamut nalunaarutinik nassiunneqartunik, tamanut saqqummiussinissaq siunertaralugu tiguneqartunik Erhvervsstyrelsen-i nakkutilliisuuvoq. Kalaallit Nunaanni niuffaffimmi maleruagassiugaasumi nioqqutiginissaannut immikkoortinneqarsimasunik pappiaqqanik nalilinnik pigisartunut suliffeqarfinnut, § 161 a naapertorlugu ukiumoortumik nalunaarusiani aamma ukiup ilaanut nalunaaruteqaatini aningaasalersuinermut paasissutissiisarfimmut pitsaassutsinik aamma maleruagassanik eqqortitsisoqarnersoq pillugu nakkutilliineq Finanstilsynet-imit isumagineqarpoq.

*Imm. 2.* § 159 a naapertorlugu nalunaarutiginninnermut atatillugu nakkutilliinertut, aamma § 159 b naapertorlugu malitsigititatut navianaatinik tunngavilimmik nakkutilliinertut, nakkutilliineq suliarineqarsinnaavoq.

 *Imm. 3.* Nakkutilliineq annertunerpaamik sapinngisamik qarasaasiami paasissutissanik aammalu qarasaasialersornermik tunngaveqassaaq.

 *Imm. 4.* Pisuni immikkut ittuni, taamungaannaq misiligutissanik tigusinikkut nakkutilliinertut, § 159 b malillugu nakkutilliineq, suliarineqarsinnaavoq.

 *Imm. 5.* Manna inatsit malillugu Erhvervsstyrelsen-ip nakkutilliinera, styrelsen-ip susassaqarfigisaani inatsisit allat malillugit nakkutilliinermut imaluunniit misissuinermut atatillugu suliarineqarsinnaavoq. Erhvervsstyrelsen-ip nakkutilliinera, susassaqarfimminni inatsisit allat naapertorlugit nakkutilliinermik suliaqartunik oqartussaaffeqarfinnik allanik suleqateqarnikkut aaqqissuunneqarsinnaavoq.«

**88.** *§ 159 a* imatut allanneqarpoq:

**»§ 159 a.** Ukiumoortumik nalunaarusianik aamma allakkianik allanik nalunaaruteqarnermut atatillugu, manna inatsit naapertorlugu styrelsen-imut nassiussassanut tunngatillugu, matumani inatsimmi aalajangersakkanik mannalu inatsit malillugu atulersinneqarsimasunik maleruagassanik suliffeqarfiit eqqortitsinersut, imminut isumagisumik nakkutilliinermik Erhvervsstyrelsen-i suliaqartarpoq. Nalunaaruteqarnermut atatillugu, qarasaasiakkut ingerlaannaq aalajangiisarneq atorlugu, kukkunernik aamma amigaatinik imalimmik ukiumoortumik nalunaarusiamik il.il., styrelsen-i itigartitsisinnaavoq.
 *Imm. 2.* Imm. 1-i malillugu Erhvervsstyrelsen-i ukiumoortumik nalunaarusiamik il.il., itigartitsisimappat, allakkiaq tamanut nalunaarutigineqassanngilaq.«

**89.** § 159 a-p kingorna, § 160 sioqqullugu qulequtaq sioqqullugu ikkunneqarpoq:

*»Erhvervsstyrelsen-ip malitsigititatut nakkutilliinera*

**§ 159 b.** Manna inatsit naapertorlugu styrelsen-imut nassiunneqartussanik, ukiumoortunik nalunaarusianik aamma allakkianik allanik tiguneqarsimasunik Erhvervsstyrelsen-i nakkutilliinermik suliaqartarpoq, tulliuttunik eqqortitsisoqarnersoq pillugu nakkutilliinissaq siunertaralugu:

1) Manna inatsit.

2) Bogføring pillugu inatsit (Aningaasanik atuineq aamma isaatitsineq pillugit naatsorsuutinut allattuineq pillugit inatsit).

3) Ingerlatseqatigiiffiit pillugit inatsit.

4) Isertitat suminngaaneernerinik malunnaarsaarisarneq pillugu inatsit.

5) Kukkunersiuineq pillugu inatsit.

6) Inuussutissarsiutigalugu aningaasaateqarfiit pillugit inatsit.

7) Inuussutissarsiutigalugu suliffeqarfiit ilaat pillugit inatsit.

8) ((8-12) Kalaallit Nunaannut atuutilersinneqassanngillat)

13) Inatsimmi nr. 1-7-imut malillugit atulersinneqartut maleruagassat.

*Imm. 2.* § 137 naapertorlugu nunani tamalaani naatsorsuusioriaatsinut pitsaassutsit malillugit ukiumoortumik nalunaarusiaq saqqummiunneqarsimappat, pitsaassutsit naapertorlugit ukiumoortumik nalunaarusiaq saqqummiunneqarsimanersoq aammattaaq Erhvervsstyrelsen-ip nakkutigissavaa.

**§ 159 c.** Manna inatsit malillugu suliffeqarfiup ukiumoortumik nalunaarusiaanik il.il. nakkutilliinermik suliaqarnermi, pisuni immikkut ittuni, Erhvervsstyrelsen-i avataaneersumik ikiorsiisartumik atuisinnaavoq.

**§ 159 d.** Manna inatsit malillugu imaluunniit manna inatsit malillugu atulersinneqartut maleruagassat malillugit, suliffeqarfimmit styrelsen-imut saqqummiunneqartut imaluunnit nassiunneqartut, paasissutissat imaluunniit nalunaarusiat eqqortuussusii pillugit, kukkunersiuisumit, inatsisilerituumit imaluunniit suliamik ilisimasalimmit allamit akuerisaasumit, piffissarititaasup sukumiinerusumik aalajangigaasup iluani nalunaarummik suliffeqarfik pissarsissasoq, Erhvervsstyrelsen-ip piumasaqaatigisinnaavaa. Oqaaseqatigiit siulliit malillugit nalunaaruteqartoq, suliffeqarfimmut attuumassuteqarani, nalunaarummi uppernarsaassaaq.

 **§ 159 e.** Styrelsen-ip naapertuuttutut isigiguniuk, § 159 b malillugu nakkutilliineq aallartinneqalersoq imaluunniit aallartinneqareersimasoq, tamanut Erhvervsstyrelsen-ip saqqummiussinnaavaa. Aammattaaq nakkutilliinerup inernera styrelsen-ip tamanut saqqummiussinnaavaa.
 *Imm. 2.* Imm. 1-i malillugu tamanut saqqummiussineq, Erhvervsstyrelsen-ip nittartagaani pissaaq. Erhvervsstyrelsen-ip aalajangissavaa, qanoq tamanut saqqummiussineq pissasoq.
 *Imm. 3.*  Politiinut misissoqqissaagassanngortillugu suliassap tunniunneqarnera pillugu Erhvervsstyrelsen-ip aalajangiinera, styrelsen-ip nittartagaatigut tamanut saqqummiunneqarsinnaavoq. Suliffeqarfiup atia tamanut saqqummiussinermi takuneqarsinnaavoq.
 *Imm. 4.* Tamanut saqqummiussineq pillaatissiissutitalimmik eqqartuussinermut ingerlasumut ajoqutaajumaartutut, imaluunniit tamanut saqqummiussineq naleqqutinngitsumik annertuumik ajoqusiiumaartutut nalilerneqarpat, imm. 1-3-mut malillugit tamanut saqqummiussineq pisinnaanngilaq.«

**90.** *§ 160, oqaaseqatigiinni siullerni aappaannilu* »taassuma aqutsisui imaluunniit kukkunersiuisua« allanngortinneqarput imaalillugit: »taassuma maannakkut aqutsisui imaluunniit kukkunersiuisui imaluunniit siusinnerusukkut aqutsisui imaluunniit kukkunersiuisui«, aamma oqaaseqatigiinni siullerni »§ 159, imm. 1« allanngortinneqarpoq imaalillugu: »§ 159 b, imm. 1«.

**91.** *§ 161* ima allanneqarpoq:

**»§ 161.** Erhvervsstyrelsen-i, manna inatsit malillugu imaluunniit manna inatsit malillugu atulersinneqartut maleruagassat malillugit nakkutilliinerminut atatillugu

1) unioqqutitsinermik unnerluussisinnaavoq,

2) kukkunerup iluarsineqarnissaanik peqqusisinnaavoq, aamma

3) unioqqutitsinerup unitsinneqarnissaanik naalakkiuteqarsinnaalluni.

*Imm. 2.* Erhvervsstyrelsen-i, imm. 1, nr. 2 imaluunniit 3 malillugu naalakkiutip eqqortinneqalernissaanut piffissaliussamik aalajangersaassaaq.«

**92.** Kapitali 21-p kingorna *immikkoortoq X-imi* ikkunneqarpoq*:*

»Kapitali 21 a

EU-mi/EØS-imi nunami niuffaffimmi maleruagassiugaasumi nioqqutiginissaannut immikkoortinneqarsimasunik pappiaqqanik nalilinnik peqartunut suliffeqarfinnut ukiumoortumik nalunaarusianik aamma ukiup ilaanut nalunaarusianik nakkutilliineq

**§ 161 a.** Maani nunami angerlarsimaffilinnut suliffeqarfinnut, Kalaallit Nunaanni imaluunniit EU-mi/EØS-imi nunami niuffaffimmi maleruagassiugaasumi nioqqutiginissaannut immikkoortinneqarsimasunik pappiaqqanik nalilinnik pigisaqartunut, suliffeqarfik EU-mi/EØS-imi nunami allami oqartussaasunit nakkutigisaanngippat, imm. 2-mi aamma 3-mi eqqaaneqartuni ukiumoortumik nalunaarusiani aamma ukiup ilaanut nalunaarusiani aningaasalersuinermut paasissutissiinermut pitsaassutsit aamma maleruagassiat eqqortinneqarnersoq Finanstilsynip misissugarisarpaa. Matumunnga inatsimmut ilaatinneqartunut suliffeqarfinnut tunngasunik sulianik passussinermi, aningaasaliissutinik niuffaffiit pillugit inatsimmi (lov om kapitalmarkeder) § 213, imm. 1-5 aamma 8 naapertorlugit Finanstilsynip akisussaaffia Erhvervsstyrelsen-ip tigusarpaa.

*Imm. 2.* Kalaallit Nunaanni imaluunniit EU-mi/EØS-imi nunami niuffaffimmi maleruagassiugaasumi nioqqutiginissaannut immikkoortinneqarsimasunik pappiaqqanik nalilinnik pigisaqartunit, naatsorsuusioriaatsimut D-mut ilaatinneqartunit suliffeqarfinnit ukiumoortumik nalunaarusiat aamma ukiup ilaanut nalunaarusiat saqqummiunneqartartut, nunani tamalaani naatsorsuusioriaatsinut pitsaassutsinik atuineq pillugu Europa-Parlament-ip aamma Råd-ip peqqussutaa, kiisalu manna inatsit malillugu aalajangersakkat imaluunniit matumani inatsimmi maleruagassat malillugit, nunani tamalaani naatsorsuusioriaatsinut pitsaassutsini aningaasalersuinermut paasissutissiinermut maleruagassanik eqqortitsinersut Erhvervsstyrelsen-ip misissugarisarpaa.

*Imm. 3.* Imm. 1-i malillugu nakkutilliineq, taamatuttaaq § 3, imm. 2 naapertorlugu ukiumoortumik nalunaarusiat aamma ukiup ilaanut nalunaarusiat suliffeqarfiup namminermut taamaalaat atugassarinngippagit, Kalaallit Nunaanni imaluunniit EU-mi/EØS-imi nunami niuffaffimmi maleruagassiugaasumi nioqqutiginissaannut immikkoortinneqarsimasunik pappiaqqanik nalilinnik pigisaqartunit, naatsorsuusioriaatsimut A-mut ilaatinneqartunit suliffeqarfinnit suliarineqartunik ukiumoortumik nalunaarusianik aamma ukiup ilaanut nalunaarusianik ilaqarpoq.

*Imm. 4.* Imm. 1-3 malillugit nakkutilliineq, Erhvervsstyrelsen-ip tamanut saqqummiussinissaa siunertaralugu nassiussinissamut piffissarititamik eqqortitsinissamik il.il., ilaqanngilaq.

*Imm. 5.* Imm. 2 aamma 3 malillugit nakkutilliinermut atatillugu, aningaasalersuutinik niuffaffiit pillugit inatsimmi § 213, imm. 4 naapertorlugu piginnaatitaaffiit matumani inatsimmi §§ 160 aamma 161-imi, § 162, imm. 1, nr. 2 aamma 3-mi, aamma § 162, imm. 2-mi ersertut Erhvervsstyrelsen-ip atortassavai. Aammattaaq piginnaatitaaffiit, aningaasalersuutinik niuffaffiit pillugit inatsimmi § 213, imm. 5-imi Finanstilsyn-imut tunniunneqartut Erhvervsstyrelsen-ip atortassavai.

*Imm. 6.* Suliffeqarfiup maani nunami angerlarsimaffeqartup, Kalaallit Nunaanni imaluunniit EU-mi/EØS-imi nunami niuffaffimmi maleruagassiugaasumi nioqqutiginissaannut immikkoortinneqarsimasunik pappiaqqanik nalilinnik pigisaqartup, manna inatsit malillugu pisussaaffini eqqortinngippagit, taava

1) Erhvervsstyrelsen-ip suliffeqarfik pineqartoq pissutsinik iluarseeqqullugu, ilaatillugit allannguutinik imaluunniit ilassutitut paasissutissanik tamanut saqqummiussinissaanik peqqussummik, peqqussuteqarfigisinnaavaa,

2) Suliffeqarfik nr. 1-i malillugu peqqusissummik naammassinninngippat, ullormoortunik imaluunniit sapaatit akunnermoortunik akiliisitsissutinik, suliffeqarfimmi aqutsisuinut ilaasortaasut Erhvervsstyrelsen-ip tunisinnaavai, imaluunniit

3) Danmarkimi niuffaffimmi maleruagassiugaasumi nioqqutiginissaannut immikkoortitsinermiit pappiaqqat nalillit attuumassutillit Finanstilsynip atorunnaarsissinnaavai imaluunniit piiarsinnaavai.«

**93.** Immikkoortoq XI-mut qulequttami »Pinngitsaalii(**ssummik**)nikkut akiliisitsinerit.« kingorna ilanngunneqarput: »Pinngitsaaliissummik atorunnaarsitsineq aamma piiaaneq.«

**94.** *§ 162, imm. 1,* *nr. 3*-mi*,*  »nr. 3« allanngortinneqarpoq imaalillugu: »nr. 2 aamma 3«.

**95.** Kapitali 22-ip kingornagut ikkunneqarpoq:

»Kapitali 22 a

Pinngitsaaliissummik atorunnaarsitsineq aamma piiaaneq

**§ 162 a.** Suliffeqarfinnut atuuttoq inatsit naapertorlugu suliffeqarfik atorunnaarseqqullugu Erhvervsstyrelsen-ip pigisanut agguaassisarnermut eqqartuussivik qinnuigisinnaavaa, taanna imaaliunngippat

1) § 159 d naapertorlugu nalunaarummik nassiussilluni,

2) § 160 naapertorlugu paasissutissanik nassiussilluni imaluunniit

3) § 160, imm. 1, nr. 2 imaluunniit 3 naapertorlugu peqqusissut naammassillugu.

*Imm. 2.* Immikkoortortaqarfik nalunaarummik imaluunniit paasissutissanik nassiussinngippat imaluunniit imm. 1-3-mut malillugit peqqusissummik naammassinninngippat, nunami allamiup suliffeqarfiup immikkoortortaqarfia Erhvervsstyrelsen-ip Styrelsen-ip nalunaarsuivianiit piiarsinnaavaa. Interessentskab-imut imaluunniit kommanditselskab-imut pissutsit attuumassuteqarpata, styrelsen-ip nalunaarsuivianiit interessentskab-ip imaluunniit kommanditselskab-ip nalunaarsugaanera styrelsen-ip piiarsinnaavaa.

*Imm. 3.*  Piffissarititamik, taassuma iluani suliffeqarfiup imaluunniit nunami allamiuusup suliffeqarfiup immikkoortortaqarfiata, § 159 d, § 160 imaluunniit § 161, nr. 2 aamma 3 malillugit piumasaqaammik naammassinniffissaanik Erhvervsstyrelsen-i aalajangersaasinnaavoq. Piumasaqaat kingusinnerpaamik styrelsen-ip piffissarititatut aalajangiussaata naanerani naammassineqanngippat, styrelsen-i imm. 1-i imaluunniit 2 malillugu aalajangiisinnaavoq.«

**96.** *§ 163, imm. 2*-mi*,*  »§§ 159 aamma 160« allanngortinneqarput imaalillugit: »§ 162 a, imm. 1 aamma 2,«, aamma »ingerlatsinermi oqartussanut qulliunerusunut« allanngortinneqarpoq imaalillugu: »ingerlatsinermi oqartussanut allanut«.

**97.** I *§ 163, imm. 4*-mi*,*  »§ 159 a« allanngortinneqarpoq imaalillugu: »§ 161 a, imm. 5 aamma 6,«, aamma »§ 159, imm. 5 naapertorlugu, § 160 malillugu aalajangiinerit pinnagit,« peerneqarpoq.

98. § 163, stk. 4-mi, »pappiaqqanik nalilinnik niuerneq il.il. pillugit inatsimmi § 88, imm. 1, naapertorlugu« allanngortinneqarpoq imaalillugu: » suliffeqarfiit namminneq aningaasaataannik niuffaffiit pillugit inatsimmi imm. 1-i naapertorlugu, § 232, imm. 3 naapertorlugu«.

**99.** § 164, imm. 6-imi, »§ 159 a, imm. 1« allanngortinneqarpoq imaalillugu: »§ 161 a, imm. 6«.

100. § 167, oqaaseqatigiit aappaanni »tak. § 13, imm. 3,« peerneqarpoq.

101. I bilag 1, B, nr. 5, 1. pkt.Ilanngussaq 1, B, nr. 5, oqaaseqatigiinni siullerni allassimasut »aningaasaatinut piginneqatigiissuteqarfigisaat« allanngortinneqarpoq imaalillugu: »suliffeqarfiup nammineq aningaasaataanut soqutigisaqarfigisaat«.

102. *Ilanngussaq 1,* B, nr. 5-ip kingorna normutut nutaatut ikkunneqarpoq:

»6. Suliffeqarfiup aningaasaataanut soqutigisaqarfeqarneq:

Suliffeqarfiup imaluunniit suliffeqarfiup taassumalu suliffeqarfiutaata pigisaata suliffeqarfiup allap nammineq aningaasaataanut pisinnaatitaaffii, piginnittuunermik siunertaq tassaappat suliffeqarfiup, suliffeqarfimmut tassunga allamut ataavartumik attuumassuteqarneq aqqutigalugu nammineq ingerlatanik siuarsaaneq. Suliffeqarfiup allap nammineq aningaasaataanut pisinnaatitaaffik, suliffeqarfiup allap nammineq aningaasaataasa minnerpaamik 20 pct.-iinik pisinnaatitaaffik annertussuseqarpat, naatsorsuutigineqartarpoq tassaasoq suliffeqarfiup allap nammineq aningaasaataanut soqutigisaqarfeqarneq.«

Nr. 6 tamatuma kingorna nr. 7-inngorpoq.

103. *Ilanngussaq 1, C, nr. 13-imi* », piginneqatigiiffiup nalinginnaasumik ingerlataanut tunngasut« peerneqarput.

104. *Ilanngussami* 2-mi, immersugassaq 1, *NALILIUTIT, SANAARTUKKATIGUT NALILIUTIT,* III *Sanaartukkatigut naliliutit aningaasanut tunngasut*, nr. 3 allanngortinneqassaaq imaalillugu:

»3. Suliffeqarfiit nammineq aningaasaataannut soqutigisaqarfigisat«.

105. *Ilanngussaq 2-mi, immersugassaq 1-imi, NALILIUTIT, SANAARTUKKATIGUT NALILIUTIT,* III. *Sanaartukkatigut naliliutit aningaasanut tunngasut*, nr. 4-mi, *Ilanngussaq 2*-mi, *immersugassaq 1-imi, NALILIUTIT, NALILIUTIT TUNINEQARSINNAASUT,* II. *Pisassat*, nr. 3-mi, *Ilanngussaq 2-mi, immersugassaq 1*-imi*, AKILIGASSAT, AKIITSUTIGUT PISUSSAAFFIIT SIVISUUMIK PIFFISSALIKKAT*, nr. 8-mi, *Ilanngussaq 2-mi, immersugassaq 1*-imi*, AKILIGASSAT, AKIITSUTIGUT PISUSSAAFFIIT SIVIKITSUMIK PIFFISSALIKKAT*, nr. 8-mi, *Ilanngussaq 2-*mi, *immersugassaq 2*-mi*,*  *NALILIUTIT, NALILIUTIT SIVISUUMIK PIFFISSALIKKAT*, III. *Naliliutit aningaasanut tunngasut*, nr. 4-mi, *Ilanngussaq 2-mi, immersugassaq 2*-mi*,*  *NALILIUTIT, NALILIUTIT SIVIKITSUMIK PIFFISSALIKKAT*, II. *Pisassat*, nr. 3-mi, *Ilanngussaq 2-mi, immersugassaq 2*-imi*, AKILIGASSAT, PISUSSAAFFIIT SIVISUUMIK PIFFISSALIKKAT, nr. 11-imi, aamma Ilanngussaq 2-mi, immersugassaq 2*-mi*, AKILIGASSAT, PISUSSAAFFIIT SIVIKITSUMIK PIFFISSALIKKAT*, *nr. 10-mi* »suliffeqarfinnut sunniuteqarfigisanut« allanngortinneqarput imaalillugit: »Suliffeqarfiit nammineq aningaasaataannut soqutigisaqarfigisanut«.

106. *Ilanngussaq 2-mi, immersugassaq 2*-imi*, NALILIUTIT, NALILIUTIT SIVISUUMIK PIFFISSALIKKAT*, III. *Naliliutit aningaasanut tunngasut,-ni nr. 3* imatut allanneqarpoq:

»3. Suliffeqarfiit nammineq aningaasaataannut soqutigisaqarfigisanut«.

107. *Ilanngussaq 2-mi, immersugassaq 3*-mi*, nr. 10-mi, naqinneq b-mi, aamma Ilanngussaq 2-mi, immersugassaq 4*-mi*, nr. 7, naqinneq b-mi* »suliffeqarfinnut sunniuteqarfigisanut« allanngortinneqarput imaalillugit: »suliffeqarfiit nammineq aningaasaataannut soqutigisaqarfigisanut«.

108. *Ilanngussaq 2-mi, immersugassaq 1-imi, AKILIGASSAT, NAMMINEQ ANINGAASAATIT*, IV. *Pissamaatit allat-ni nr. 4*. atorunnaarsinneqarpoq.

Nr. 5-8 tamatuma kingorna nr. 4-7-munngorput.

109. *Ilanngussaq 2-mi, immersugassaq 2-mi, AKILIGASSAT, NAMMINEQ ANINGAASAATIT*, IV. *Pissamaatit allat-ni nr. 4*. atorunnaarsinneqarpoq.

Nr. 5-8 tamatuma kingorna nr. 4-7-munngorput.

§ 2. Peqqussut atuutilersinneqarpoq 9. Marts 2023 atuullunilu ukiumoortumik naatsorsuusianik 31. december 2023-p kingorna nassiunneqartunut.

*Amalienborgimi tunniunneqarpoq, ulloq 7. Marts 2023*

Kunngiussutsitsinnik Atsiorpugut Naqissusiillutalu

DRONNINGIP AQQANI

FREDERIK

KUNNGISSAQ

/Morten Bødskov